[{"text_idx": "#000000", "text": "Laagi ja Miileni viis ku\u0308simust"}, {"text_idx": "#000003", "text": "Share this postClose sharing boxTammemaal oli Prantsusmaal va\u0308ga imelik pa\u0308ev, Teppanile ja Poitiers\u2019le oluline vo\u0303itTwitterFacebookLinkedIn"}, {"text_idx": "#000005", "text": "Neljast Prantsusmaal ma\u0308ngivast eestlasest on edasipa\u0308a\u0308su play-off\u2019i juba sisuliselt kindlustanud oodatult Timo Tammemaa ja Tours ning Hindrek Pulk ja Chaumont. U\u0308leja\u0308a\u0308nud kahe maarjamaalase koduklubid peavad ja\u0308tkuvalt po\u0303nevat heitlust esikaheksasse pa\u0308a\u0308semise nimel."}, {"text_idx": "#000006", "text": "Tiitlikaitsja Tours teenis eile koduva\u0308ljakul 2200 pealtvaataja ees hooaja 14. vo\u0303idu, alistades 3:0 (20, 19, 18) Nantes Reze\u2019. Tammemaa sai kirja ku\u0308ll ta\u0308isma\u0308ngu, ent teenis sidema\u0308ngijalt vaid u\u0308he to\u0303ste, mis on tavapa\u0308rasest umbes ku\u0308mme korda (!) va\u0308iksem arv. Punkte ta ru\u0308nnakuga ei toonudki, ku\u0308ll aga paistab, et blokis ja\u0308lgiti eestlast to\u0303siselt, sest ko\u0303ik nurgaru\u0308ndajad ja diagonaalru\u0308ndaja ma\u0308ngiti vabalt ru\u0308nnakule ja lahendasid to\u0303steid enam kui 50-protsendilise ta\u0308psusega. Saarlane kinnitas Vo\u0303rkpall24\u2019le, et va\u0308ike, o\u0303igemini olematu to\u0303stete arv ei tulenenud vigastusest, vaid antud ma\u0308ngu taktikalisest plaanist. Tammemaa sai lo\u0303puks kirja 2 blokki ja 1 servia\u0308ssa ehk kokku 3 punkti. La\u0308tlane Hermans Egleskalns oli vo\u0303itjate tulemuslikem 19 punktiga (+14)."}, {"text_idx": "#000007", "text": "Eestlaste omavahelises kohtumises alistas Chaumont kodus 800 pealtvaataja ro\u0303o\u0303muks 3:0 (23, 16, 22) Pariisi Volley. Hindrek Pulk pa\u0308a\u0308ses vo\u0303itjate ridades kolmandas geimis loetud hetkedeks va\u0308ljakule, sooritas kolm servi ja realiseeris ainsa to\u0303ste. Meeskonna po\u0303hidiagonaal Julien Winkelmuller kogus vaid 7 punkti (0). Pariisi u\u0308ks resultatiivsemaid oli 10 punktiga (+8) Ardo Kreek. Temporu\u0308ndaja realiseeris 12 to\u0303stest 7 (58%), lisa tuli 3 blokipunkti na\u0308ol."}, {"text_idx": "#000008", "text": "Eriti ta\u0308htis oli eilne pa\u0308ev Renee Teppani koduklubile Poitiers\u2019le, kes sai kodus 2000 pealtvaataja ees va\u0308a\u0308rt 3:1 (26, -22, 20, 20) vo\u0303idu la\u0308hikonkurendi Narbonne\u2019i u\u0308le. Poitiers\u2019 algkoosseisu kuulus diagonaalru\u0308ndajana ekspa\u0308rnakas Chizoba Neves Atu, kes kogus kahe geimiga vaid 4 punkti (ru\u0308nnak 15-st 4, efektiivsus \u2013 1). Kahes esimeses geimis episoodiliselt platsile pa\u0308a\u0308senud ning kahes viimases juba ta\u0308ispikkuses va\u0308ljakul viibinud Teppan kogus 3 punkti (+1). Pa\u0308rnakas realiseeris 8 to\u0303stest 3 (38%)."}, {"text_idx": "#000009", "text": "Tours (43 p) ja\u0308tkab Rennes\u2019iga heitlust po\u0303hiturniiri vo\u0303idu nimel ja Chaumont (34 p) on turvaliselt neljas. Poitiers\u2019 (26 p) jagab ta\u0308nu vo\u0303idule kaheksandat kohta, Pariis (24 p) langes juba u\u0308heteistku\u0308mnendaks. Po\u0303hiturniiri lo\u0303puni on ja\u0308a\u0308nud veel olenevalt meeskonnast seitse vo\u0303i kaheksa kohtumist."}, {"text_idx": "#000012", "text": "return (value != null) ? unescape(value[1]) : null;"}, {"text_idx": "#000015", "text": "Kreek ja Sete alistusid Prantsuse karika poolfinaalis tugevale konkurendile, Micelli ja Kibbermanni to\u0308o\u0308andja ma\u0308ngib ta\u0308na finaalis"}, {"text_idx": "#000016", "text": "Prantsuse karikas: Kreek edenes eurosarjavo\u0303itja alistamisega poolfinaali, Kullerkann ja Orefice ja\u0308id la\u0308hikonkurendi vastu jo\u0303uetuks"}, {"text_idx": "#000017", "text": "Kreek teenis Prantsuse karikasarjas oodatud veerandfinaalpileti, Vahter meistriliigasatsi vastu u\u0308llatust ei valmistanud"}, {"text_idx": "#000020", "text": "Ta\u0308ht ja Belchatow avama\u0308ngu edu ei suutnud hoida ja CEV Cupil finaali ei pa\u0308a\u0308senud"}, {"text_idx": "#000021", "text": "Eestlased va\u0308lismaal: Keele play-off algas edukalt, Tammemaa ja\u0308i napilt karikafinaali ukse taha"}, {"text_idx": "#000022", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}]